b'\n_START_ARTICLE_\nJurjevski no\xc4\x87ni ustanak\n_START_PARAGRAPH_\nJurjevski no\xc4\x87ni ustanak (est. J\xc3\xbcri\xc3\xb6\xc3\xb6 \xc3\xbclest\xc5\x91us) je naziv za pobunu estonskih seljaka protiv tu\xc4\x91inske vlasti svojih feudalnih gospodara._NEWLINE_Estoniju su po\xc4\x8detkom 13. stolje\xc4\x87a osvojili kri\xc5\xbeari iz Danske i Njema\xc4\x8dke, nametnuli poreze i poku\xc5\xa1ali Estonce podvrgnuti feudalnom poretku, prisiljavaju\xc4\x87i ih da postanu kmetovi. Ustanak u estonskoj sjevernoj pokrajini Harria, u no\xc4\x87i uo\xc4\x8di blagdana \xc4\x90ur\xc4\x91evdana po\xc4\x8deo je javnim odbacivanjem nametnutog kr\xc5\xa1\xc4\x87anstva i pokoljem svakog tko je govorio njema\xc4\x8dki. Pobijeno je oko 1800 ljudi._NEWLINE_Ustanici su zapalili cistercitski samostan Padise gdje su pobili 28 redovnika, opkolili Reval (dana\xc5\xa1nji Tallinn) i izabrali svoje vo\xc4\x91e, koje tada\xc5\xa1nje njema\xc4\x8dke kronike nazivaju "kraljevima". Estonski ustanak naposljetku je ugu\xc5\xa1en u krv\xc3\xad, a tri godine potom, Danci su prodali svoj dio dana\xc5\xa1nje Estonije kri\xc5\xbearskom Livonskom redu za 10.000 maraka. Danci su vi\xc5\xa1e od jednog stolje\xc4\x87a vladali Estonijom iz svog upori\xc5\xa1ta Lyndanisse (Tallinn), a podignuta utvrda na latinskom se nazivala Castrum danorum ili danski dvorac. Zanimljivo je da se dana\xc5\xa1nji glavni grad Estonije naziva Tallinn, \xc5\xa1to je skra\xc4\x87enica izvornog oblika Taani linna, \xc5\xa1to na estonskom zna\xc4\x8di Danski dvorac.'